section_heading: Profil igrača
paragraph_text: Rooney ne spada u kategoriju običnih napadača, on je napadač kojeg ima svugdje na terenu. Zastrašujuće na terenu djeluje njegova snaga u svakom duelu s protivničkim igračima. Mnogo puta je pokazao kako se bori za svoj klub. Kad bi izgubio loptu u napadu, sprintao bi u obranu da zaustavi protunapad. Kao mladić, Rooney je bio vrlo temperamentan, lako je dolazio u sukobe, kako s protivničkim igračima, tako i sa sucima, zbog čega je dobivao dosta nepotrebnih žutih kartona. Međutim, s vremenom je izbacio te "mušice" iz glave, odrastao i razvio se te sada djeluje puno mirnije na terenu.